ৰাইজৰ চোতালৰ ৰহঘৰা\nবয়সত সৰুবোৰে সুধিছে, "দাদা, বৌক কি দিলে ?"\nলগৰবোৰৰ বা বয়সত ডাঙৰবোৰে পাছে একো সোধা নাই ।\nকিয় সুধিব বাৰু ?\nসকলো ব্যস্ত প্ৰিয়তমাৰ বাবে কপৌ চৰাই কিনাত ।\nশান্তিৰ প্ৰতীক ।\nবিয়াৰ ১০/১৫ বছৰ পাছত দৰকাৰ হয় ।\n-প্ৰতিভূ দত্ত, গুৱাহাটী\nইণ্ডিয়াত চাৰিধৰণৰ লোক আছে। পিতৃনামা, পুত্ৰনামা, স্বনামা, অন্যনামা-\nপিতৃনামাঃ যি যিমানেই বিখ্যাত নহওক কিয়, সকলোৱে পিতৃ পৰিচয়েৰেহে তেওঁক জানে। যেনেঃ ৰাহুল (ৰাজীৱৰ পুত্ৰ)\nপুত্ৰনামাঃ নিজৰ পৰিচয় নাথাকিলেও পুত্ৰৰ নামেৰে সকলোৱে জানে। যেনেঃ ধোনীৰ দেউতাক\nস্বনামাঃ যাৰ পিতৃ-মাতৃৰ পৰিচয় কোনেও নাজানে, যিয়ে সম্পূৰ্ণ নিজৰ বাবেই পৰিচিত সমাজত। যেনেঃ নৰেন্দ্ৰ মোডী\nঅন্যনামাঃ যি স্ব-পিতৃ-পুত্ৰ কাৰো নামেৰে পৰিচিত নহয়, তথাপিও তেওঁ অন্য কাৰোবাৰ নামেৰে সমাজত বিখ্যাত। যেনেঃ ৰ'বাৰ্ট ভাদ্ৰা (ৰাজীৱ-চোনিয়াৰ জোঁৱাই!)\n-দিগন্ত কুমাৰ ভট্টাচাৰ্য, পুনে, মহাৰাষ্ট্ৰ\nভেলেণ্টাইন ডে'ৰ তেজ ৰঙা গোলাপৰ সমাহাৰ, প্ৰেমিক-প্ৰেমিকাৰ প্ৰেম কাহিনীত হেৰাই গ'ল বীৰ চিলাৰায় দিৱসৰ শৌৰ্য, গুণগান । কাক দুষিম? দোষটো আমাৰেই । নিজকে সুধিছো । নিজৰ জাতিৰ শিপাবোৰ কি আমিয়ে উভালি যাম? বাংলাদেশী আহি ক'লে অসমীয়া । আদৰিও ল'লো । তাৰপিছতো আহিয়েই আছে, কৈয়ে আছে । কিবা জমনি নহয়নে....\nএইবাৰ উত্তৰ প্ৰদেশৰপৰা আহি অসমৰ ৰাজ্যসভাৰ সাংসদ হোৱা সঞ্জয় সিঙেও বীৰ চিলাৰায় দিৱসৰ অনুষ্ঠানত ক'লে তেৱোঁ হেনো কোঁচ ৰাজবংশীয় মূলৰ । মানি ল'লো, মানিবই লাগিব, হাইকামাণ্ডৰ মানুহ....\nকাইলৈ কোনোবা তালিবানী উগ্ৰপন্থীৰ নেতাই আহি যদি কয়, তেৱোঁ কোনোবা অসমীয়াৰে প্ৰজন্ম বুলি? তেতিয়া বাৰু খা-বাপ্পেকে ভীমকলটো বুলি কম নেকি?\nঅসমে এইদৰে আদৰণি জনোৱাতো বাৰু অভিলেখেই গঢ়িব নেকি?\nনে জমনি চলিয়েই থাকিব, অসমত জমিয়েই থাকিব।\nমূল পোষ্টঃ প্ৰ. ব. হাজৰিকা, গুৱাহাটী\nপৰহি মোদীৰ চাহ, কালি চকুত জালুক গুৰি, আজি অৰবিন্দৰ চেচাঁ-পানী।\nঅ' মোৰ ৰাজনীতি, কালিলৈ বা কি ?\n- সুৰজিত চেতিয়া, তিনিচুকীয়া\nঘৰৰ ওলোৱাৰ আগতে এবাৰ টিভিতো খুলি চাব। দেখিব, বুঢ়া বুঢ়া মানুহ কিছুমানে খেল ধেমালি কৰি আছে। হট্টগোল, চিঞৰ বাখৰ, স্কুলীয়া দিনৰ আনন্দ.... "বিল টেবুলত থলো, বিল টেবুলত থলো"।\nলগে লগে চাপৰি, টেবুল বজাই আনন্দ.... এয়া বোলে চংচদ!\nউস, ইংৰাজীতে এজনে কৈছে... "পলিটিক্স বিকাম চ' এণ্টাৰটেইনিঙ! ইট বি কাম এ থ্ৰেট টু এণ্টাৰটেইনমেণ্ট চেনেলচ!"\nমূল পোষ্ট- অগ্নিদা, গুৱাহাটী\nকাৰোবাৰ বাবে প্ৰেম জনমে জনমে...\nকাৰোবাৰ আকৌ সঘনে সঘনে\nআমাৰহে প্ৰেম কিবা নজমেহে নজমে!\nমূল পোষ্ট- জ্যোতি প্ৰকাশ নাথ, গুৱাহাটী\n(সম্পাদকৰ টোকাঃ ফেচবুকৰ ব্যক্তিগত পৃষ্ঠা সমূহৰ পৰা সংগৃহীত ৰহঘৰা। যি বোৰত সম্পাদকে ৰহন সানিছে, তাত মূল পোষ্ট বুলি লিখি কৃতজ্ঞতা স্বীকাৰ কৰা হৈছে। সা-সলনি নকৰাবোৰত পোষ্ট কৰোতাৰ নামকে সন্নিবিষ্ট কৰা হৈছে)
